અમદાવાદ– ઇઝરાયેલ ગુજરાતને ડિજિટલ ફાર્મિંગ માટેના 100 યુનિટ ભેટ આપશે. મુખ્યપ્રધાન વિજય રુપાણીની ઇઝરાયેલની સિંચાઇ અને ગ્રીન હાઉસ ટેકનોલોજી તથા ડિજિટલ ફાર્મિંગ ક્ષેત્રની અગ્રગણ્ય કમ્પની નેટાફિમના સીઈઓ રન મૈદનની મુલાકાતમાં તેમણે આ ભેટ આપવાની વિગત આપી હતી. સીએમ રુપાણીએ વિશ્વાસ વ્યક્ત કર્યો કે ઇઝરાયેલની આ ડિજિટલ ફાર્મિંગ ભેટ ગુજરાતના કૃષિક્ષેત્રમાં ગેઇમ ચેંજર અને ભવિષ્યમાં ગુજરાતને ડિજિટલ એગ્રિકલ્ચર તરફ લઈ જવામાં મહત્વનું કદમ બનશે.